Emissiounsniwwel - Wikipedia, déi fräi Enzyklopedie

# Emissiounsniwwel

### Vu Wikipedia, der fräier Enzyklopedie.

Als Emissiounsniwwel ginn an der Astronomie Wolleke mat interstellarem Gas (Niwwel) bezeechent, séi selwer Liicht a verschiddenen Faarwen emittéieren. Domat ënnerscheeden si sech vun de Reflexiounsniwwelen, déi nëmmen agestrahltend Liicht reflektéieren.

D’Energiequell, déi de Niwwel zum Liichten ureegt, sinn héichenergetesch Photonen vun engem oder méi waarme Nopeschstäre.

D’Stären, déi fir d’Liichten vum Emissiounsniwwel verantwortlech sinn, sinn meeschtens waarm, jonk Stäre vun der Spektralklass O, B oder A, well nëmmen si déi noutwendeg Energie ofstrahlen kënnen. Meeschtens handelt et stch bei de Niwwelen ëm d’Iwwerreschter vun de Gaswolleken, aus deenen dës Stäre entstane sinn. Dës Art vun Emissiounsniwwelen sinn heefeg H-II-Gebitt, d. h. Gebitt, an deenen Waasserstoff ioniséiert virkënnt.

Och zu den Emissiounsniwwelen gehéieren prinzipbedéngt déi planetaresch Niwwel, bei deenen allerdéngs e waarme wäissen Zwerg, also den Iwwerrescht vun engem Stär, fir d’Liichten suergt. Hei besteet de Niwwel aus den ofgestoussenen bausseschten Gashüllen vu fréiere Stärs.

D’Faarf vum Niwwel hängt vu senger chemescher Zesummesetzung a vun der Energie vum agestrahlten Liichts of. Wéinst der Heefegkeet vu Waasserstoff am interstellare Gas a senger relativ niedreger Ionisatiounsenergie liichten vill Niwwel mat deem fir si charakteristeschen Rout bei enger Wellelängt vun 656,2 nm. Steet nach méi Energie zur Verfügung, ass et och méiglech, datt aner Elementer ioniséiert ginn, a Niwwel mat grénger a bloer Faarf entstinn. Aus dem Spektrum vun engem Niwwel kënnen Astronomen déi enthale Elementer bestëmmen. Déi meescht Emissiounsniwwel bestinn zu 90% aus Waasserstoff, des weideren och aus Helium, Sauerstoff, Stéckstoff an aner Elementer.

Schéi Beispiller fir Emissiounsniwwel sinn de Lagunenniwwel M 8 an den Orionniwwel M 42.

Emissiounsniwwel enthalen oft donkel Regiounen, wou dicht Stëbswolleken, sougenannt Donkelwolleken, kee Liicht derduerch loossen. Sou Kombinatiounen vun Emissiounsniwwelen an Donkelwolleken erginn interessant a kuckeswert Objeten.

Emissiouns- an Reflexiounsniwwel kënnen heefeg zesummen observéiert ginn a ginn munchmol zesummegefaasst als diffuse Niwwel bezeechent. Beispiller dofir sinn den Omeganiwwel M 17 an den Trifidniwwel M 20.

## [Änneren] Um Spaweck

| Commons: Emissionsnebel – Biller, Videoen oder Audiodateien

Vun "http://lb.wikipedia.org../../../e/m/i/Emissiounsniwwel.html"

Kategorien: Astronomie | Interstellar Matière

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Česky
- Deutsch
- English
- Español
- Français
- Italiano
- 日本語
- Lietuvių
- Magyar
- Polski
- Русский
- Slovenčina
- Suomi
- Українська
- 中文